b'\n_START_ARTICLE_\nAmiga 1200\n_START_PARAGRAPH_\nAmiga 1200 eller A1200 var en datamaskin laget av Commodore som var i salg mellom 1992 og 1996. Maskinen var hovedsakelig beregnet for hjemmemarkedet. Den ble lansert den 21. oktober 1992 til pris p\xc3\xa5 \xc2\xa3399 i Storbritannia og $599 i USA.\n_START_SECTION_\nHistorie\n_START_PARAGRAPH_\nSom forgjengeren, Amiga 500, var det brukt et \xc2\xabalt i et-design\xc2\xbb som inneholdt CPU, tastatur og diskettstasjon i en fysisk enhet. Men til forskjell fra Amiga 500, kunne man n\xc3\xa5 ogs\xc3\xa5 f\xc3\xa5 plass til et internt 2,5" platelager. A1200 hadde en tilsvarende arkitektur i hardwaren som Commodores Amiga CD32 spillkonsul, og var teknisk meget lik Atari Falcon, som den hadde til hensikt \xc3\xa5 konkurrere med._NEWLINE_Innledningsvis var det kun 30 000 maskiner som var tilgjengelig ved den britiske lanseringen. I l\xc3\xb8pet av det f\xc3\xb8rste \xc3\xa5ret ble det rapportert at systemet solgte bra, men Commodore fikk problemer med kontantstr\xc3\xb8mmen og s\xc3\xb8kte til sist om konkurs. Salgstall for verden over er ikke kjent, men det er kjent at 95 000 systemer ble solgt i Tyskland f\xc3\xb8r Commodores konkurs.'